Í gegnum Opna listaháskólann geta áhugasöm sótt námskeið sem kennd eru í deildum Listaháskóla Íslands . Hægt er að taka opin námskeið með eða án ECTS háskólaeininga . Nokkuð algengt er að nemendur taki námskeið í Opna listaháskólanum með það fyrir augum að safna einingum í meistaranámi . Afar fjölbreytt og spennandi námskeið eru í boði á vorönn Opna LHÍ og hefjast fjölmörg þeirra í janúar . Námskeiðið er einstaklingsmiðað þar sem nemendur takast á við sjálfstæð verkefni í myndlist og hönnun með áherslu á rannsóknarferli sem hluta af vinnuferli listamanna . Í námskeiðinu verða einnig gerðar tilraunir með skrif í tengslum við listsköpun sem varpa ljósi á hugmyndir um eigin verk í vinnustofunni og tengsl þeirra við menntun . Í námskeiðinu eru nemendur þjálfaðir í að beita gagnrýnni og skapandi hugsun . Í námskeiðinu er fjallað um bókverk íslenskra og erlendra myndlistarmanna frá sjöunda áratugi 20. aldar til samtímans ásamt því að forsaga þeirra er rakin . Áhersla er lögð á að greina sérstöðu bókverka og þróun þeirra í samhengi við aðra miðla sem myndlistarmenn nota til listsköpunnar auk skörunar þeirra við aðrar listgreinar : skáldskap , tónlist , sviðslistir , o.fl . Námskeiðið er opið fólki með myndlistarmenntun sem vill sækja sér símenntun . Valnámskeið í bakkalárnámi í myndlist . Á námskeiðinu verður brugðið ljósi á afmarkaðan þátt listasögunnar í ljósi sögu hugmyndanna um Eros . Stuðst verður við fræðilega texta frá ólíkum tímum eftir Platon , Erwin Panofsky , Edgar Wind , Loan P. Couliano , Jean-Pierre Vernant , Michel Foucault , Karl Kerényi , einnig kviður Hómer , gríska harmleiki o.fl. og leitast við að nota textana til að varpa ljósi á myndlíkingar ástarinnar í sögu listarinnar sem spannar ekki bara sögulegan tíma og landfræðilegt rými , heldur líka goðsögulegt rými allt frá hæstu hæðum himinfestingarinnar til hins dýpsta myrkurs undirheimanna . Námskeiðið er opið fólki með myndlistarmenntun sem vill sækja sér símenntun . Valnámskeið í bakkalárnámi í myndlist . Í námskeiðinu er farið yfir þróun alþjóðlegrar samtímamyndlistar frá árinu 1970 til okkar tíma . Námskeiðið er opið fólki með myndlistarmenntun sem vill sækja sér símenntun . Skyldunámskeið í bakkalárnámi í myndlist . Námskeiðið er opið fólki með myndlistarmenntun sem vill sækja sér símenntun . Valnámskeið í bakkalárnámi í myndlist . Námskeiðið er hluti af námsframboði sem er í þróun hjá tónlistardeild og er markmiðið að auka aðgengi tónlistarkennara að starfsþróunarmöguleikum óháð búsetu auk þess sem þau námskeið sem í boði verða munu geta mætt menntunarþörf þeirra tónlistarkennara sem hafa reynslu og færni af vettvangi en skortir formlega kennslufræðilega menntun . Í námskeiðinu er starf tónlistarskólakennarans sett í samhengi við helstu námskenningar , námsmatsfræði , námskrár og kennsluhætti . Fjallað er um markmiðssetningu í námi , gerð kennsluáætlana og hæfniviðmiða . Fjallað er um nemendamiðað nám og fagmennsku í skólastarfi . Nemendur vinna ýmis konar verkefni út frá lesefni námskeiðsins og tengja við eigin starfsvettvang og reynslu . Námskeiðið er kennt í fjarnámi auk tveggja staðlota . Í námskeiðinu verður rýnt í sögu tilraunatónlistar á 20. og 21. öld . Leitast verður við að skilja eðli óhefðbundinnar og tilraunakenndrar tónlistar - og hljóðiðkunar og í hvaða samhengi hún á sér stað . Tónlist á mörkum listgreina kemur jafnframt við sögu sem og stefnur á borð við Fútúrisma , Dada , Fluxus og Nýja fagið . Í námskeiðinu eru tekin fyrir mikilvæg afmörkuð viðfangsefni er tengjast tónbókmenntum 19. aldar . Kennsla fer að mestu fram í fyrirlestrum þar sem leitast verður við að bregða ljósi á sögulegt umhverfi , fagurfræði , formfræði og tónsmíðaaðferðir í tengslum við áherslur námskeiðs hverju sinni . Í námskeiðinu eru tekin fyrir mikilvæg afmörkuð viðfangsefni er tengjast tónbókmenntum 17. og 18. aldar . Viðfangsefni geta verið breytileg á milli ára . Kennsla fer að mestu fram í fyrirlestrum þar sem leitast verður við að bregða ljósi á sögulegt umhverfi , fagurfræði , formfræði og tónsmíðaaðferðir í tengslum við áherslur námskeiðs hverju sinni .